கேள்வி: அமர் சிந்து - செயற்பாடு பற்றி நீங்கள் என்ன அறிந்துள்ளீர்கள்?
பதில்: மனித உரிமைகள் மற்றும் சமூக ஆர்வலரான சிந்து சிறுபான்மையினரின் உரிமைகள், பெண்கள், வன்முறை, உள்ளிட்ட பல பிரச்சினைகளில் செயல்பாட்டாளராக உள்ளார். சமதர்ம பெண்ணியவாதி மற்றும் பெண் உரிமை ஆர்வலரான இவர் மகளிர் செயல் மன்றத்தின் முன்னணி உறுப்பினராக உள்ளார். 2012ஆம் ஆண்டில், கராச்சி செல்லும் போது சுடப்பட்டபோது இவருக்கு லேசான காயங்கள் ஏற்பட்டன. 2020ஆம் ஆண்டு மகளிர் தினத்தினை முன்னிட்டு மார்ச் 8 அன்று சுக்கூர் "''அவுரத் ஆசாதி மார்ச்'' " (பெண்கள் சுதந்திர அணிவகுப்பு) நிகழ்ச்சிக்குச் சிந்து தலைமை தாங்கினார். சிந்து, அர்ஃபனா மல்லாவுடன் இணைந்து மகளிர் செயல் மன்றத்தின் கிளையினை ஐதராபாத் (பாகிஸ்தான்) 2008இல் தொடங்கினார். சிந்து கராச்சியில் சபீன் மகமூத்தின் ''டி2எஃப்'' மூலம் ஈர்க்கப்பட்டார். அசீன் ஷா மற்றும் அர்ஃபனா மாலா ஆகியோருடன் சேர்ந்து சிந்து அருங்காட்சியகத்தில் "''கானபடோஷ் கஃபே''" தொடங்கினார். இந்த அமைப்பின் மூலம் ஐதராபாத்தினைச் சார்ந்த அறிவார்ந்தவர்கள் மற்றும் படைப்புத் திறன் மிக்கவர்களுடன் கலந்துரையாடலில் சிந்து ஈடுபட்டார். 2015ஆம் ஆண்டில், சிந்தி கவிஞர் சேக் அயாசின் (1923-1997) வாழ்வினைப் பெருமைப்படுத்திக் கொண்டாடும் விதமாக "அயாசு விழாவை" ஏற்பாடு செய்தார். இந்நிகழ்வில் கலந்துகொண்டு அஞ்சலி செலுத்தியவர்களில் மூத்த அரசியல்வாதி ரசூல் பக்சு பாலிஜோ மற்றும் எழுத்தாளர் நூருல் ஹுதா சா ஆகியோர் அடங்குவர். 2015 ஆம் ஆண்டில் கவிஞரும் பத்திரிகையாளருமான அசன் முஜ்தபாவுக்குவும் அஞ்சலி செலுத்தப்பட்டது. முன்னணி பெண்ணியவாதியான சிந்து, சிந்தி பெண்களின் உரிமைகள் குறித்து குரல் கொடுத்துள்ளார். இவர் ”எல்லா பெண்களுக்கும் சம உரிமை வேண்டும் என்று வலியுறுத்தினார். பெண்களுக்குச் சுதந்திரம் மற்றும் சம வாய்ப்புகள் வழங்கப்பட வேண்டும்” என்றும் ஆயிரக்கணக்கான ஆண்டுகளாகப் புறக்கணிக்கப்பட்ட மற்றும் புறக்கணிக்கப்படும் இந்த பாலினத்துடன் தான் நின்று, பெண்கள் விடுதலைக்காக குரல் கொடுப்பதாகக் கூறுகிறார்.
கேள்வி: அமர் சிந்து - கட்டுரைகள் மற்றும் வெளியீடுகள் பற்றி விளக்கவும்.
பதில்: சிந்து, எழுத்தாளர் மற்றும் அரசியல் ஆய்வாளரும் ஆவார். இவர் ''டான் நியூஸ்'' மற்றும் ''அம்சப்பில்'' கட்டுரைகள் எழுதியுள்ளார். இவர் ஆங்கிலம், உருது மற்றும் சிந்தி மொழிகளில் பல கட்டுரைகளை எழுதியுள்ளார். இவரது படைப்புகள் ஜெர்மன் மொழியில் மொழிபெயர்க்கப்பட்டுள்ளன. சிந்து சமூக, அரசியல் மற்றும் கலாச்சாரப் பிரச்சினை தொடர்புடைய ''ஆத்ரிசு'' என்ற பத்திரிகையையும் வெளியிட்டுள்ளார். சிந்து, இருமொழி கவிதைப் புத்தகமான ஓஜகியல் அக்யுன் ஜா சப்னா'', மற்றும் "''ஜாக்தி ஆங்கோ கே சப்னே''". சிந்துவின் புகழ்பெற்ற கவிஞர் சேக் அயாசின் கவிதைகள் பற்றிச் சிந்து பல கட்டுரைகளை எழுதியுள்ளார்.